རྒྱལ་སྤྱིའི་མནར་གཅོད་འགོག་རྒོལ་ཉིན་མོར་བོད་ཀྱི་དགུ་བཅུ་གསུམ་ལས་འགུལ་ཚོགས་པས་གཞིས་ལུས་བོད་མིས་མྱོང་བཞིན་པའི་མནར་གཅོད་ཀྱི་ལོ་ཟླ་མཇུག་བསྒྲིལ་ནས་རང་དབང་བདེ་སྐྱིད་ལྡན་པའི་དུས་བཟང་ཞིག་མགྱོགས་མྱུར་འཆར་བའི་སྨོན་འདུན་ཞུ་ཡི་ཡོད་སྐོར་བརྗོད་སོང་།དེ་རིང་སྔ་དྲོའི་ཆུ་ཚོད་༡༠ཡས་མས་ཤིག་ལ་དྷ་སྟེང་བོད་ཁྱིམ་སློབ་གྲྭའི་ཚོགས་ཁང་གསར་པའི་ནང་།བོད་ཀྱི་དགུ་བཅུ་གསུམ་ལས་འགུལ་ཚོགས་པའི་གོ་སྒྲིག་འོགརྒྱལ་སྤྱིའི་མནར་གཅོད་འགོག་རྒོལ་ཉིན་མོ་ཐེངས་༣༤པ་སྲུང་གཙི་བྱས་སོང་བ་དང་།ཐོག་མར་ངྷ་སྟེང་བོད་ཁྱིམ་སློབ་གྲྭའི་འཛིན་རིམ་༧པའི་སློབ་ཕྲུག་༡༣༠ལྷག་ནས་བོད་ནང་བོད་མི་ཚོས་རྒྱ་ནག་གི་དབང་སྒྱུར་འོག་མྱོང་བཞིན་པའི་མནར་གཅོད་སྐོར་ལ་སོ་སོའི་འཆར་སྣང་གི་རི་མོ་རེ་འབྲི་རུ་བཅུག་རྗེས།རྒྱལ་སྤྱི་བའི་མཆོད་སྦྱིན་ཞེས་པའི་བོད་མི་ཞིག་ཕྱིར་བོད་ནང་ལོགས་ཏེ།བོད་ཀྱི་རྒྱལ་དར་སྒྲེང་འཛུགས་གནང་ཐབས་བྱེད་སྐབས་ལམ་ལྷུང་མ་བྱུང་བར་ལྷ་ས་ནས་འཛིན་བཟུང་བྱས་པ་དང་།རྒྱ་ནག་གི་བཙོན་ཁང་དུ་ཁོས་མནར་གཅོད་ཇི་ཙམ་མྱངས་ཡོད་པའི་གློག་བརྙན་ཞིག་བསྟན་སོང་།དེ་ནས་སློབ་ཕྲུག་ཚོ་ཚན་པ་བཞིར་བགོས་ཏེ་གློག་བརྙན་བལྟས་སྐབས་ཀྱི་མྱོང་ཚོར་སྐོར་ལ་བགྲོ་གླེང་སོགས་གནང་སོང་།